TRITN บวก 4% ลุ้นผลงานปี 65 สดใส หลังตุนแบ็คล็อกกว่า 2.7 พันลบ.
TRITN บวก 4% ลุ้นผลงานปี 65 สดใส หลังตุนแบ็คล็อกกว่า 2.7 พันลบ. และเงินสดคงเหลือ 475 ลบ. ซึ่งให้สามารถใช้เงินสดในกิจการพัฒนาโครงการในมือ
TRITN บวก 4% ลุ้นผลงานปี 65 สดใส หลังตุนแบ็คล็อกกว่า 2.7 พันลบ. และเงินสดคงเหลือ 475 ลบ. ซึ่งให้สามารถใช้เงินสดในกิจการพัฒนาโครงการในมือ
14 มี.ค. 2565

ผู้สื่อข่าวรายงานว่าวันนี้ (14 มี.ค. 2565) ราคาหุ้น บริษัท ไทรทัน โฮลดิ้ง จำกัด (มหาชน) หรือ TRITN ณ เวลา 11:27 น. อยู่ที่ระดับ 0.26 บาท เพิ่มขึ้น 0.01 บาท หรือ 4.00% โดยทำจุดสูงสุดที่ 0.27 บาท และทำจุดต่ำสุดที่ 0.24 บาท ด้วยมูลค่าการซื้อขาย 80.77 ล้านบาท

นายวรพงษ์ วุฒิพฤกษ์ ประธานเจ้าหน้าที่บริหารการเงิน TRITN เปิดเผยว่า ผลประกอบการปี 2564 ยังคงได้รับผลกระทบจากสถานการณ์การระบาดของโควิด-19 พร้อมทั้งยังมีการรับรู้การด้อยค่าของเครื่องจักรและอุปกรณ์ที่เกิดขึ้นเพียงครั้งเดียวช่วงไตรมาส 4/2564 ทำให้ผลงานติดลบ ทั้งนี้คาดแนวโน้ม 2565 สดใส หลังตุน Backlog รวมกว่า 2.76 พันล้านบาท
“ในปี 2565 นี้ เรายังมี Backlog ในมืออีกกว่า 2.76 พันล้านบาท มีโครงสร้างการเงินที่แข็งแรงมากขึ้นจากการใช้สิทธิแปลงสภาพใบสำคัญแสดงสิทธิ์จำนวน 370 ล้านบาท อัตราส่วนหนี้สินต่อส่วนเจ้าของจะอยู่ที่ 0.62 เท่า และถือเงินสดคงเหลือ 474.61 ล้านบาท ทำให้เราสามารถใช้เงินสดในกิจการพัฒนาโครงการในมือ และมีความพร้อมสำหรับเป็นเงินทุนหมุนเวียนสำหรับการเข้าแข่งขันในงานที่มีมูลค่างานมากขึ้นในช่วงที่เหลือในปี 2565 นี้” นายวรพงษ์ กล่าว